කොළඹ-කටුනායක අධිවේගී මාර්ගය නොමිලේ නැරඹීමට විවෘත කළ ඊයේ (22) දිනයේ පළමු පැය 12ක කාලයේ දී 25,000 කට වැඩි පිරිසක් පැමිණ තිබේ.එම මාර්ගය නැරැඹීම මෙන්ම ඒ ආශ්‍රිතව පැවැත් වූ සංස්කෘතික අංගයන් සහ ජන ක්‍රීඩාවලට සහභාගිවීම සඳහා මෙතරම් විශාල පිරිසක් පැමිණ තිබෙන අතර එම පිරිස් මාර්ගයේ ගමන් කරමින් දෙපස සිරි නරඹනු දක්නට ලැබූ බව ආර්ථික සංවර්ධන අමාත්‍යාංශය පවසයි.ඊයේ පෙරවරුවේ පෑලියගොඩ සිට කටුනායක දක්වා ද, ජා-ඇළ සිට කටුනායක දක්වා ද අධිවේගයේ මැරතන් තරග, ඇවිදීමේ තරග සහ පාපැදි තරග ද පැවැති අතර පස්වරුවේ සරුංගල් තරග ද පැවැත්විණි.